Matthys Johannes Olivier is op 15 Maart 1912 op die plaas Langkloof in die distrik Uniondale gebore. Hy verwerf die senior sertifikaat in die eerste graad aan die Hoërskool Joubertina in 1929. In 1932 ken die Universiteit van Stellenbosch die graad BA aan hom toe en in die volgende jaar die SOD kwalifikasie. Vanaf 1934 tot 1948 beklee hy onderwysbetrekkings by Hoër Seunskool Stellenbosch en die Hoërskool Piketberg. In 1949 word hy aangestel as dosent aan die Onderwyserskollege Wellington. Vanaf 1968 tot sy aftrede in 1977, was hy die rektor van hierdie inrigting. Thys Olivier het in 1935 lid geword van die SAOU en in 1954 is hy tot die Hoofbestuur verkies. Hy was vir bykans 23 jaar ‘n lid van die Hoofbestuur en het in verskeie Departementele en interdepartementele kommissies soos die Suid-Afrikanse Onderwysbond, die Federale Raad van die SA Onderwysverenigings en die Gesamentlike Raad van die SATA en die SAOU gedien. In 1960 was hy voorsitter van die SAOU. Vanaf 1972 tot 1995 was hy redakteur van Die Unie, die amptelike mondstuk van die SAOU. Mnr Olivier het die volgende toekennings gekry vir sy reuse bydrae op die terrein van die georganiseerde onderwys;
Daar is ongelukkig bitter min inligting oor hierdie dame beskikbaar. Mej Meyer was skoolhoof van die meisieskool La Rochelle in die Paarl. Sy was in 1931 en weer in 1940 voorsitter van die SAOU. Sy was die eerste dame wat tot hierdie hoë amp verkies is.